armvectores/hy_wikipedia_2023 huggingface dataset:
Դարվա լեռ

Դարվա լեռ, Բելքե, Գարու, Գարվա լեռ, Դաղրիդաղ, Դաղրուլ, Դարի, Դարիդաղ, Դարու, Դարուդաղ, Դերի, Դյուրուդաղ, Դյուրուտաղ, Դուրուդաղ, Դուռուդաղ, Պելքե, Տաղիտաղ, Տաղրիտաղ, լեռ Նախիջևանի գավառում, Երնջակ և Գիլանչայ գետերի ստորին հոսանքների ջրբաժան շրջանում, Իլանդաղ լեռնագագաթից հարավ-արևմուտք։ Բարձրությունը 1967 մ։ Աբիխն այն կոչել է Դարու, ռուսական քարտեզում՝ Տաբղիտաղ, Կոխի մոտ՝ Դաղրուլ և այլն։ Օրբելյանը հիշատակում է Գարվա անունով։ Նախկինում այս լեռան վրա կտրում էին ընտիր ջրաղացաքարեր և երկնաքարեր, որը «Նախիջևանի երկնաքար» անվամբ ուղարկվում էր Արևելյան Հայաստանի տարբեր շրջաններ։


== Ծանոթագրություններ ==
Ժողովածու (3696)

Աստղաբաշխությւին (3694), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 3694 թվի տակ։ Ձեռագիրը գրվել է 1786 թվականին Այվազ, Հովհաննես գրիչների կողմից։ Գրված է թղթի վրա, որը ունի 16×11․5 չափս։ Ձեռագիրը կազմված է 66 թերթից։ Գրված է միասյուն, նոտրգրով։ Պահպանակը ունի 2 էջ, գրված է՝ թղթի վրա, տպագիր (Մեկնություն Սաղմոսաց)։ Կազմը` տախտակ։ Հիշատակարաններ՝ 4ա, 51բ, 66ա, 1ա ։


== Բովանդակություն ==
Նաև՝ Ողբ Խաչին
Ձայնագյուտ
Աղոթք


== Ծանոթագրություններ ==
Կորչակովկա

Կորչակովկա (ուկրաիներեն՝ Корчаківка), գյուղ Ուկրաինայի Սումիի մարզի Սումիի շրջանում։
2001 թվականի տվյալներով Կորչակովկա գյուղում բնակվում էր 293 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ստրեպետով (Օռլովսկի շրջան)

Ստրեպետով (ռուս.՝ Стрепетов), ավան Ռուսաստանի Ռոստովի մարզի Օռլովսկի շրջանում։ Մտնում է Վոլոչաևսկի գյուղական համայնքի կազմի մեջ։
Միացագիր

Միացագիր (հուն․՝ μόνος — մեկ, γραμμα - գիր), նշան, որը կազմված է միմյանց միացված, իրար կողք դրված կամ մեկը մյուսին անվան կամ ազգանվան սկզբնական տառերին միահյուսված կամ ամբողջական անվան կրճատումից։


== Պատմություն ==
Միացագրերը հանդիպում են մ.թ.ա. 350 թվականից սկսած՝ հունական դրամների վրա։ Ամենավաղ հանդիպող միացագրերը հունական դրամների վրա հաճախ կազմված են քաղաքի անվան առաջին երկու տառերից։ Օրինակ, Ահայա անտիկ քաղաքի դրամների վրայի միացագիրը կազմված է ալֆա և խի՝ իրար միացված տառերից։ Մեր թվարկության առաջին դարերում միացագրերը օգտագործվում էին Տրայանոս-Դեցիոսի և այլոց ժամանակաշրջանների շքանշանների վրա։


== Միացագրերը արվեստում ==
Շատ հաճախ են նման նշաները հանդիպում արվեստի մեջ։ Շատ արվեստագետներ, հիմնականում նկարիչները և փորագրողները, ցուցադրել են դրանք իրենց ստորագրության փոխարեն։ Երբեմն աշխատանքի պատկանելությունը նշելու համար նկարիչը նկարի մի ամենատեսանելի տեղում մշտապես նկարում է միևնույն պատկերը, օրինակ, թևավոր օձ (Լուկաս Կրանախ Ավագ), մեխակ ծաղիկը (Բենվենուտո Տիզի Գարոֆալո), ակնոց (Պ. Բրիլ), միջատ (Չիմա դե Կոնելյանո), բվեր (Հերրի մետ դե Բլես) տեսքով։


== Պատկերասրահ ==

		
		
		
		
		
		
		
		
		
		
		
		


== Ծանոթագրություններ ==


== Գրականություն ==
Большая советская энциклопедия, 2-й выпуск /Б. А. Введенский. — М։ Большая советская энциклопедия, 1954 г. — Т. 28 — С. 236.


== Արտաքին հղումներ ==
Монограмма или вензель — особенности применения
Բաղչե (Սեբաստիայի գավառ, այլ գյուղ)

Բաղչե, գյուղ Արևմտյան Հայաստանում, Սեբաստիայի վիլայեթի Սեբաստիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Բեռլինի ֆոնդային բորսա

Բեռլինի ֆոնդային բորսա (գերմ.՝ Börse Berlin, անգլ.՝ Berlin Stock Exchange), ֆոնդային բորսա Գերմանիայում։ Տեղակայված է Բեռլինում։ Միացել է Բրեմենի բորսայի հետ, այդ իսկ պատճառով նաև անվանում են Բեռլին-Բրեմենյան բորսա։


== Արտաքին հղումներ ==
Börse Berlin
Նովոդմիտրիևսկի (Միլյուտինսկի շրջան)

Նովոդմիտրիևսկի (ռուս.՝ Новодмитриевский), գյուղ (խուտոր) Ռուսաստանի Դաշնության Ռոստովի մարզի Միլյուտինսկի շրջանում։ Մտնում է Սելիվանովսկի գյուղական համայնքի կազմի մեջ։


== Աշխարհագրություն ==


=== Փողոցներ ===
Ագեևկա
Վլասովկա
Գարաժնայա
Գվոզդևկա
Զարեչնայա
Կոմարովկա
Կուզնեցովկա
Նովոդմիտրիևկա
Տուպիկովիյ


== Արտաքին հղումներ ==
Նովոդմիտրիևսկի (խուտոր)
Սամբոյի Ռուսաստանի առաջնություն 2019

Սամբոյի Ռուսաստանի առաջնություն 2019, անցկացվել է 2019 թվականի մարտի 1-ից 5-ը Կազան քաղաքի «Ակ Բարս» մարզահամալիրում։ Մարզիկները պայքարում էին 2019 թ. Խիխոն քաղաքում անցկացվելիք Եվրոպայի առաջնության և Սեուլում անցկացվելիք Աշխարհի առաջնության ուղեգրերի համար։


== Մեդալակիրներ ==


=== Տղամարդիկ ===


=== Կանայք ===


=== Մարտական սամբո ===


== Ծանոթագրություններ ==


== Հղումներ ==
«Чемпионат России по самбо»։ sambo.ru։ Всероссийская федерация самбо։ Վերցված է 2019-01-25 
«Результаты 1 дня чемпионата России по самбо-2019»։ sambo.ru։ Всероссийская федерация самбо։ Վերցված է 2019-03-25 
«Результаты 2 дня чемпионата России по самбо-2019»։ sambo.ru։ Всероссийская федерация самбо։ Վերցված է 2019-03-25 
«Результаты 3 дня чемпионата России по самбо-2019»։ sambo.ru։ Всероссийская федерация самбо։ Վերցված է 2019-03-25
Ֆայյում (օազիս)

Ֆայյում - օազիս է Կահիրեից հարավ-արևմուտք։ Կենտրոնը Ֆայյում քաղաքն է։ Բաժանված է Կահիրեից Լիբիական անապատի ավազաթմբերով։ Տեկտոնական իջվածք է, ծովի մակերևույթից 43 մ ցածր է։ Տարածքը 1270-1700 կմ² է։ 


== Ծանոթագրություններ ==


== Տես նաև ==
Ֆայյում (քաղաք)
Ֆայյումյան դիմանկար
Խուան Կուադրադո

Խուան Գիլյերմո Կուադրադո Բելյո (իսպ.՝ Juan Guillermo Cuadrado Bello, մայիսի 26, 1988(1988-05-26), Necoclí, Անտիոքիա, Կոլումբիա), կոլումբիացի ֆուտբոլիստ, իտալական «Յուվենտուս» ֆուտբոլային ակումբի և Կոլումբիայի հավաքականի կիսապաշտպան։ Իրավունքերը պատկանում են Լոնդոնի Չելսի ֆուտբոլային ակումբին։


== Ակումբային կարիերա ==


=== Ինդեպենդյենտե Մեդելին ===
Խուան Կուադրադոն ֆուտբոլային կարիերան սկսել է «Ատլետիկո Ուրաբա» ֆուտբոլային ակումբում, որից 2007 թվականին տեղափոխվել է «Ինդեպենդյենտե Մեդելին»։ 2008 թվականի հունվարին Կուադրադոն սկսել է մարզվել ակումբի հիմնական կազմի հետ։ 2008 թվականի սեպտեմբերի 14-ին Կուադրադոն նշել է նորամուտը «Բոյակա Չիկո» ակումբի դեմ խաղում, որի ժամանակ խփում է իր առաջին գոլը։


=== Ուդինեզե ===
Մարզիկը «Ինդեպենդյենտե Մեդելինի» կազմում անցկացրել է երկու մրցաշրջան՝ մասնակցելով 30 խաղի ու խփելով 2 գոլ։ 2009 թվականի հուլիսի 2-ին Կուադրադոն տեղափոխվում է իտալական «Ուդինեզե»` ստորագրելով 5-ամյա պայմանագիր։
Նոյեմբերի 1-ին նանշում է «Ուդինեզեի» իր նորամուտը՝ Իտալիայի A սերիայի առաջնությունում խաղալով «Կիևո» ֆուտբոլային ակումբի դեմ։ Առաջին մրցաշրջանում մարզիկն անցկացրել է 11 խաղ։


=== Ֆիորենտինա ===
2012 թվականի հուլիսի 23-ին Կուադրադոն վարձավճարի դիմաց տեղափոխվել է Ֆլորենցիայի «Ֆիորենտինա» ֆուտբոլային ակումբ՝ մինչև 2012/13 թվականի մրցաշրջան։
2014 թվականի հունիսի 14-ին «Ֆիորենտինան» «Ուդինեզեից» գնում է մարզիկի իրավունքների երկրորդ կեսը։ Խուան Կուադրադոն հայտնել էր, կշարունակի հանդես գալ A սերիայում, չնայած որ իր ծառայություններով հետաքրքրված էին «Լիվերպուլը» և «Մանչեսթեր Յունայթեդը»։


=== Չելսի ===
2015 թվականի փետրվարի 2-ին Խուան Կուադրադոն տեղափոխվում է Միացյալ Թագավորության մայրաքաղաք Լոնդոնի «Չելսի» ֆուտբոլային ակումբ։ Տրանսֆերի գումարը կազմել էր € 26,8 միլիոն։ Պայմանագիրը կնքվել էր 4,5 տարով։
Մի քանի ամիս անց նա վարձավճարի դիմաց հեռանում է ակումբից։ Չնայած դրան, մարզիկը նշել էր, որ չի զղջում «Ֆիորենտինայից» «Չելսի» տեղափոխության համար։
Հուլիսին «Չելսիի» գլխավոր մարզիչ Ժոզե Մոուրինյոն հայտնել էր, որ պատրաստ է բաց թողնել թիմի պաշտպան Ֆիլիպե Լուիսին, վինգերներ Խուան Կուադրադոյին և Մոհամեդ Սալահին։


=== Յուվենտուս ===
2015 թվականի օգոստոսի 15-ին Խուան Կուադրադոն տեղափոխվում է Իտալիայի A սերիայի առաջնությունում հանդես եկող Թուրինի «Յուվենտուս» ֆուտբոլային ակումբ՝ մեկ մրցաշրջանում մասնակցելու իրավունքով։ Մարզիկը հայտնել էր, որ «Յուվենտուս»-ը Եվրոպայի լավագույն ակումբներից մեկն է և կկարողանա կրկին նվաճել Սկուդետոն, և նա ուրախ է այդ ակումբ տեղափոխվելու համար։
Օգոստոսի 30-ին մարզիկը նշում է նորամուտը Ռոմայի դեմ խաղում, որն ավարտվում է 1:2 հաշվով, դաշտում անցկացնում 25 րոպե։


== Միջազգային վիճակագրություն ==


== Ծանոթագրություններ ==


== Արտաքին հղումներ ==
Արդյունքները whoscored.com կայքում
Արդյունքները
Անձնական էջը transfermarkt.com կայքում
Ֆուտբոլիստի անձնական էջը Chelsea-fc.ru կայքում Archived 2015-04-13 at the Wayback Machine.
Ֆուտբոլիստի անձնական էջը Chelseafc.com կայքում
Ֆուտբոլիստի անձնական էջը ՖԻՖԱ կայքում Archived 2015-03-30 at the Wayback Machine.
Ֆուտբոլիստի անձնական էջը  Worldfootball.net կայքում
Ֆուտբոլիստի անձնական էջը Football-lineups.com կայքում
Պաուլ Կուուսբերգ

Պաուլ Աուգուստի Կուուսբերգ (էստ․՝ Paul Kuusberg, ապրիլի 30, 1916(1916-04-30), Տալլին, Ռուսական կայսրություն - հունվարի 21, 2003(2003-01-21), Տալլին, Էստոնիա), էստոնացի գրող։


== Կենսագրություն ==
Պաուլ Կուուսբերգը ծնվել է 1916 թվականի ապրիլի 30-ին Ռևելում։
Աշխատել է որպես շինարար-բանվոր։
Երկրորդ համաշխարհային պատերազմի տարիներին ծառայել է 8-րդ հրաձգային կորպուսում, եղել է ռազմաճակատային լրագրող։
Պատերազմի ավարտից հետո աշխատել է «Rahva Hääl» («Ժողովրդի ձայնը») թերթի խմբագրությունում և եղել է «Looming» գրական ամսագրի գլխավոր խմբագիրը։
1976-1983 թվականներին ղեկավարել է Էստոնական ԽՍՀ գրողների միությունը։
Մահացել է 2003 թվականի հունվարի 21-ին 86 տարեկան հասակում։ Թաղվել է Անտառային գերեզմանատանը։


== Մրցանակներ, պարգևներ ==
Սոցիալական աշխատանքի հերոս (16 նոյեմբերի, 1984) - խորհրդային գրականության զարգացման գործում ունեցած մեծ ներդրման, հասարակական ակտիվ աշխատանքի համար, ինչպես նաև ԽՍՀՄ գրողների միության 50-ամյակի առթիվ։
Ոսկե մեդալ «Մանգաղ և մուրճ» №20220 (1984),
Մեդալ քաջության համար (1943 №186529),
Հայրենական պատերազմի II աստիճանի շքանշան (1943 №125530),
Պատվո շքանշան (1943 №142827, 1971 №804749).,
Աշխատանքի կարմիր դրոշի շքանշան (1966 №412457),
Լենինի շքանշան (1976, 1984 №416659),
Էստոնական ԽՍՀ պետական մրցանակ (1965, 1976),
Էստոնական ԽՍՀ վաստակավոր գրող (1966),
Էստոնական ԽՍՀ ժողովրդական գրող (1972),
Յուհան Սմուուլի անվան մրցանակ (1972),
Ալեքսանդր Ֆադեևի անվան մրցանակ (1974) — «Մի գիշեր» վեպի համար


== Ստեղծագործություններ ==
«Ընդմիջելով խոսքը» (1959, գրական-քննադատական հոդվածների ժողովածու),
«Էնն կալմի երկրորդ եսը» (1960),
«Կրակ մոխրի տակ» (1962),
«Դեպք` պատահած Անդրես Լապետեուսի հետ» (1963),
«Ամառվա կեսին» (1966),
«Մի գիշեր» (1972),
«Անձրևի կաթիլներ» (1976),
«О՜, մեր փնթի կատուն…» (1980, պատմվածքների ժողովածու)


== Ծանոթագրություններ ==


== Արտաքին հղումներ ==
Մահացել է Պուլ Կուուսբերգը
Eesti Ekspress / Paul Kuusberg elus, parteis ja kirjanduses(չաշխատող հղում) (էստոներեն)
Õhtuleht — Kirjanik Paul Kuusberg läks manalateele (էստոներեն)
Աստերոիդների ցանկ (13601-13700)

Աստերոիդների ցանկ (13501-13600)  • Աստերոիդների ցանկ  • Աստերոիդների ցանկ (13701-13800)
 Աստերոիդների ցանկ (13501-13600)  • Աստերոիդների ցանկ  • Աստերոիդների ցանկ (13701-13800)


== Աղբյուր ==
«Discovery Circumstances: Numbered Minor Planets (10001)-(15000)»։ www.minorplanetcenter.net
Կալցիումի ֆտորիդ

Կալցիումի ֆտորիդը, քիմիական բանաձը՝ CaF2, ֆտորաջրածնական թթվի կալցիումական աղ է։ Անգույն բյուրեղային նյութ է, խտությունը՝ 3180 կգ/մ3, հալման ջերմաստիճանը՝ 1360 °C։ Ջրում գործնականորեն չի լուծվում։


== Ստացումը ==
Բնության մեջ հանդիպում է ֆլյուորիտ միներալի տեսքով, որը պարունակում է մինչև 90-95% CaF2 և 3, 5-8% SiO2։ Ստացվում է կալցիումի քլորիդի լուծույթի վրա նատրիումի կամ ամոնիումի ֆտորիդով ազդելիս։
CaCl2 + 2NH4F → CaF2 ↓ + 2NH4Cl
Լաբորատորիայում ստացվում է կալցիումի կարբոնատի և պլավիկյան թթվի ռեակցիայի հետևանքով։
CaCo3 + 2HF → CaF2 ↓ + CO2 ↑ + H2O
Ստացվում է նաև նոսր պլավիկյան թթվի և կալցիումի օքսիդի փոխազդելու հետևանքով։
CaO + 2HF → CaF2 ↓ + H2O 
Կալցիումի ֆտորիդ ստանում են նաև պարզ նյութերից։
Ca + F2 → CaF2


== Կիրառություն ==
Կիրառվում է որպես ելանյութ HF և ֆտորի այլ միացություններ ստանալու համար, ինչպես նաև մետալուրգիայում՝ որպես ֆլյուս, նաև հատուկ ապակիներ, կերամիկա, եմալ, օպտիկական և լազերային նյութեր ստանալու համար։


== Տես նաև ==
Կալցիում


== Ծանոթագրություններ ==
Մանգանին

Մանգանին , պղնձի համաձուլվածքը 11-13, 5% մանգանի և 2, 5-3, 5% նիկելի հետ։ Ունի բարձր էլեկտրական դիմադրություն։ Մանգանինից պատրաստում են լար և ժապավեն, որոնք կիրառվում են էլեկտրատեխնիկական արդյունաբերության մեջ՝ առավելապես ճշգրիտ սարքերում։ Առաջին անգամ ստացվել է Գերմանիայում, 1889 թ.։
Վերածնված Հայաստան (քանդակ, Երևան)

«Վերածնված Հայաստան» քանդակ, գտնվում է Երևանի կենտրոնում՝ Օղակաձև զբոսայգում, Սուրբ Գրիգոր Լուսավորիչ մայր տաճարի հարևանությամբ, տեղադրվել է 1985 թվականին։ Ընդգրկված է Երևանի Կենտրոն վարչական շրջանի պատմության և մշակույթի անշարժ հուշարձանների ցանկում։


== Հեղինակ ==
Քանդակագործ՝ Խորեն Տեր-Հարության


== Տվյալներ ==
Հուշարձանը կառուցված է Արթիկի կարմրավարդագույն տուֆից, պատվանդանը բազալտ է, բարձրությունը 5 մետր է։ Հուշարձանը կազմված է երեք ֆիգուրներից՝ մայրը իր որդու և դստեր հետ, որը խորհրդանշում է ժողովրդի հավերժությունը։ «Վերածնված Հայաստան» քանդակի բացումը տեղի է ունեցել 1985 թվականի դեկտեմբերի 13-ին, Օղակաձև զբոսայգում, ներկայիս Սուրբ Գրիգոր Լուսավորիչ մայր տաճարի հարևանությամբ։


== Պատկերասրահ ==

		
		
		


== Ծանոթագրություններ ==
Եմիլովկա (գյուղ, Գոլովանևի շրջան)

Անվան այլ կիրառումների համար տե՛ս՝ ԵմիլովկաԵմիլովկա (ուկրաիներեն՝ Ємилівка), գյուղ Ուկրաինայի Կիրովոգրադի մարզի Գոլովանևի շրջանում։
2001 թվականի տվյալներով Եմիլովկա գյուղում բնակվում էր 833 մարդ։ Բնակչության խտությունը կազմում էր 762 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ձերբո

Ձերբո (իտալերեն՝ Zerbo), կոմունա Իտալիայի Լոմբարդիա մարզի Պավիա գավառում։ Բնակչությունը կազմում է 458 մարդ 2008 թվականի մարդահամարի տվյալների, բնակչության խտությունը կազմում է 76 մարդ/կմ²։ Զբաղեցնում է՝ 6 կմ2 տարածք։ Հեռախոսային կոդ՝ 0382։ Փոստային ինդեքս՝ 27017։
Զերբոն սահմանակից է Արենա Պո, Կոստա դե Նոբիլի, Պիևե Պորտո Մորոնե, Սան Ձենոնե ալ Պո մունիցիպալիտետներին։
Կոմունայի հովանավորն է Սուրբ Պետրոս Առաքյալը։ Տոնը նշվում է հունիսի 29-ին և մայիսի երրորդ կիրակի օրը։


== Ժողովրդագրություն ==
Բնակչության աճ


== Կապի տվյալներ ==
Հեռախոս՝ +39 0382


== Արտաքին հղումներ ==
Վիճակագրության ազգային ինստիտուտ


== Ծանոթագրություններ ==
Դավիթ Ավետիսյան (այլ կիրառումներ)

Դավիթ Ավետիսյան անունը կարող է վերաբերել հետևյալ անձանց.

Դավիթ Զաքարի Ավետիսյան - հայ իրավաբան, ՀՀ վճռաբեկ դատարանի քրեական պալատի նախագահ։
Դավիթ Հենրիկի Ավետիսյան - հայ տնտեսագետ, ՀՀ պետական գործիչ, 2001-2008 թթ. ՀՀ ֆինանսների և էկոնոմիկայի նախարարի տեղակալ։
Մյաետագուսե (Էստոնիայի շրջան)

Մյաետագուսե շրջան (էստ․՝ Mäetaguse vald), շրջան Էստոնիայի Իդա-Վիրումաա նահանգում։ Շրջանի կենտրոնն է Մյաետագուսե գյուղը։


== Բնակչություն ==
2007 թվականի տվյալներով շրջանում բնակվում էին 1697 մարդ։ Բնակչության խտությունը շրջանում կազմում էր 6,5 մարդ/կմ²։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Շրջանի վարչության պաշտոնական վեբ կայքը (էստոներեն)
Լա Բաստիդ դը Լորդա

Լա Բաստիդ դը Լորդա (ֆր.՝ La Bastide-de-Lordat), համայնք Ֆրանսիայում՝ Միջին Պիրենեյան մարզի Արյեժ գավառում։ Մտնում է Սավերդեն կանտոնի կազմի մեջ։ Համայնքի  շրջանը Պամեն է։
Համայնքի INSEE կոդ՝ 09040։


== Բնակչություն ==
Համայնքի բնակչությունը 2008 թվականին կազմում էր 261 մարդ։


== Տնտեսություն ==
2007 թվականի տվյալներով 175 աշխատունակ տարիքի մարդկանցից (15-64 տարեկան) 136-ը տնտեսապես ակտիվ էին, 39-ը անգործունակ (ակտիվության ցուցանիշը 77,7 %, 1999 թվականին եղել է՝ 72,5 %)։ 136 աշխատունակ բնակիչներից 124-ը աշխատում էին (65 տղամարդ և 59 կին), անաշխատանք էին 12-ը (4 տղամարդ և 8 կին)։ 39 անգործունակ մարդկանցից 16-ը աշակերտներ կամ ուսանողներ են, 12-ը թոշակառու, 11-ը անաշխատունակ էին այլ պատճառներով։


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
«Վիճակագրության ազգային ինստիտուտ՝ Լա Բաստիդ դը Լորդա» (ֆրանսերեն)։ Արխիվացված օրիգինալից 2012-05-18-ին։ Վերցված է 2012-2-11 
«Լա Բաստիդ դը Լորդա» (ֆրանսերեն)։ cassini.ehess.fr։ Արխիվացված օրիգինալից 2013-02-03-ին։ Վերցված է 2013-01-25
Գլուխ 27

«Գլուխ 27» (անգլ.՝ Chapter 27), 2007 թվականի ամերիկյան կենսագրական դրամա։


== Սյուժե ==
1980 թվականի դեկտեմբերի 8-ին սպանվել է հանրահայտ Բիթլզ խմբի նախկին անդամ Ջոն Լենոնը։ Նրա՝ «Դակոտայում» գտնվող տան մոտ Մարկ Չեփմենը ատրճանակի 5 փամփուշտ է արձակել երգչին։ Ֆիլմը պատմում է երաժշտի կյանքի վերջին րոպեների և սպանողի մասին։ Ողբերգությունից մի քանի օր առաջ Չեփմենի հոգեկան վիճակը շեշտակի վատթարանում է, նրան ավելի ու ավելի է նյարդայնացնում «Դակոտայի» մոտ հավաքվող երկրպագուների վարքը։ Սպանելով երգչին՝ նա մնում է սպասելու ոստիկանությանը՝ ընթերցելով Ջերոմ Դեյվիդ Սելինջերի «Տարեկանի արտում՝ անդունդի եզրին» վեպը։


== Դերերում ==


== Քննադատություն ==
Ֆիլմը կինոքննադատների կողմից ստացել է բացասական կարծիքներ։ «Rotten Tomatoes» կայքում ֆիլմի վարկանիշը 19% է, ըստ 48 գրախոսությունների միջին բալը 10-ից 3,9։


== Ծանոթագրություններ ==


== Արտաքին հղումներ ==
Պաշտոնական կայք(ռուս.)
Խերբեքերա

Խերբեքերա, գյուղ Արևմտյան Հայաստանում, Դիարբեքիրի վիլայեթի Դիարբեքիրի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Քլաուդիա Սալաս

Քլաուդիա Սալաս (իսպ.՝ Claudia Salas, հուլիսի 23, 1994(1994-07-23), Մադրիդ, Իսպանիա), իսպանացի դերասանուհի։ Առավել հայտնի է Նեթֆլիքս հեռուստաալիքով հեռարձակված «Էլիտա» հեռուստասերիալում կատարած Ռեբեկայի դերով։


== Կենսագրություն ==
Ծնվել է 1994 թվականին Մադրիդում, մանկուց հետաքրքրվել է արվեստով։ Դերասանությունից բացի, երգում է և կիթառ նվագում։
2012 թվականին ուսումնասիրել է դրամատիկական արվեստ Մադրիդում գտնվող «Arte 4 Estudio de Actores» դպրոցում, որը ստեղծել և ղեկավարել են այնպիսի հայտնի դերասաններ, ինչպիսիք են Լետիցիա Դոլերան, Էլայա Զորին և Ինվա Քուևասը։


=== Հեռուստատեսություն և բեմականացումներ ===
2015 թվականին նա առաջին անգամ հայտնվել է հեռուստատեսությունում՝ էպիզոդիկ դերակատարում ունենալով «Բժշկական կենտրոն» և «Վեց քույրեր»  հեռուստասերիալներում։ Երկու տարի անց նա հայտնվել է PlayStation-ի արտադրած «Խաղընկերներ» վեբ սերիալում։ 2018 թվականի հոկտեմբերին կայացել է «Էլիտա» հեռուստասերիալի առաջին եթերաշրջանի հեռարձակումը և երկու տարի անց Կլաուդիան միացել է դերասանական կազմին՝ երկրորդ և երրորդ եթերաշրջաններում կատարելով Ռեբեկայի դերը, հենց այդ դերն էլ նրան դարձրել է աշխարհահռչակ։ 2019 թվականին նկարահանվել է «Ժանտախտ» հեռուստասերիալի երկրորդ եթերաշրջանում՝ կատարելով Էսկալանտեի դերը, որը հեռարձակվել է Movistar + հեռուստաալիքով։
Չնայած իր հեռուստատեսային կարիերային, Կլաուդիան խաղացել է մի շարք բեմականացումներում՝ «Միջամառային գիշերվա երազ», «Որքան կարևոր է լուրջ լինելը», «Մարիբելը և տարօրինակ ընտանիքը», «Պետք չէ ծաղրել սիրուն», «Դու դեռ շնչում ես» և «Ահաբեկիչ մահապարտների հյուրանոցը», նաև ունեցել է որոշակի փորիկ դերակատարումներ կարճամետրաժ ֆիլմերում։


== Ֆիլմագրություն ==


=== Հեռուստատեսություն ===


== Սոցիալական կայքերում ==
Մինչ «Էլիտա» հեռուստասերիալում դերակատարում ունենալը՝ նրա ինստագրամյան կայքէջն ունեցել է 40000 հետևորդ։ Երրորդ եթերաշրջանի պրեմիերայից հետո՝ նրա հետևորդների քանակը հասել է 3 միլիոնի։


== Ծանոթագրություններ ==


== Արտաքին հղումներ ==
Քլաուդիա Սալասը ինստագրամում
Մուղանջիկ Մեհրաբ

Մուղանշիկ Մեհրաբ (ադրբ.՝ Muğancıq Mehrab), գյուղ ներկայիս Ադրբեջանական Հանրապետության կազմում գտնվող Նախիջևանի Ինքնավար Հանրապետության Շարուրի շրջանում։


== Տես նաև ==
Շարուրի շրջան
Նախիջևանի Ինքնավար Հանրապետություն


== Ծանոթագրություններ ==
OMG (երգ)

OMG, կուբացի–ամերիկացի երգչուհի և երգահան Կամիլա Կաբելոյի Camila, նախկինում՝ The Hurting. The Healing. The Loving, դեբյուտային ալբոմի համար ձայնագրված երգ է՝ ռեփեր Քուեյվոյի հետ համատեղ։ 2017 թվականի օգոստոսի 3–ին երգը Havana–ի հետ միասին թողարկվեց որպես գովազդային սինգլ։


== Կոմպոզիցիա ==
«OMG»–ը հիփ հոփ ժանրով ոգեշնչված երգ է, որը ներառում է նաև թրեպի բիթեր և հի–հաթ ժանրի մթնոլորտային բասս՝ Կաբելոյի և Քուեյվոյի աութո–թուն եղած ռեփ ձայներով համակցված։ Տեսքստում Կամիլան ասում է, որ գտնվելով Մայամիում խնդիրներ է պատճառում Լոս Անջելեսում, ինչպես նաև գնահատում է իր զուգընկերոջ մարմնական կառուցվածքը։ Քուեյվոն իր մասում խոսում է այն մասին, թե ինչ միտումներ ունի իր սիրելի էակի հետ կապված։ Նա նաև մեջբերում է իր խումբ Migos–ի «Bad and Boujee» սինգլը։


== Քննադատական արձագանքներ ==
Entertainment Weekly ամսագրի խմբագիր Նիք Մասլովը նկարագրել է երգը որպես «բուռն վերաբերմունքով լի ակումբային երգ»։ XXL ամսագրի համար գրելիս Փիթեր Ա․ Բերին նշեց, որ Կաբելոյի մասն ունի «կրակի և կատաղի ճկունություն, ի տարբերություն Migos խմբի անդամի»։ Much–ի աշխատակից Ալիսոն Բրաուշերը կարծում է, որ երգի «կրքոտ մեղեդին իդեալական է նրանց համար, ովքեր փնտրում են երեկույթի համար երգ»։


== Հիթ–շքերթներ ==


== Ծանոթագրություններ ==
Երիտասարդ Իտալիա

Երիտասարդ Իտալիա (իտալերեն՝ Giovine Italia) 1831-1834 և 1840-1848 թվականներին գործած իտալական ընդհատակյա հեղափոխական կազմակերպություն։ Կազմակերպությունը հիմնադրվել է Ջուզեպպե Մացցինիի կողմից 1831 թվականին Մարսելում։ «Երիտասարդ Իտալիայի» հիմնական նպատակն էր Իտալիայի ազատագրումն օտար տիրապետությունից և Իտալական հանրապետության ձևավորումը։ 1832 թվականի կեսերին «Երիտասարդ Իտալիայի» ընդհատակյա մասնաճյուղերը հիմնականում սակավամարդ էին և ունեին 200-300, երբեմն անգամ 20-30 անդամ։ Սակայն արդեն 1833 թվականի մայիսին Միլանում «Երիտասարդ Իտալիայի» հետևորդների թիվը գերազանցում էր 3 հազարը։ Մարսելում Մացցինին հրատարակում էր «Երիտասարդ Իտալիա» ամսագիրը, որը գաղտնի կերպով տարածվում էր Իտալիայում։ Մացցինին կարծում էր, որ կազմակերպության որդեգրած դավադրությունների քաղաքականությունը ազդակ կհանդիսանա համաիտալական ապստամբության համար։ 1833-1834 թվականներին Պիեմոնտում և Սավոյայում ապստամբության անհաջող փորձերից հետո «Երիտասարդ Իտալիա» կազմակերպությունը ջախջախվեց։ Կազմակերպության մի շարք անդամներ մահապատժի ենթարկվեցին։ Հաջողության հասնելու որոշակի հնարավորություններ ուներ 1837 թվականին բարձրացված ապստամբությունը Սիցիլիայում, սակայն այն ևս ճնշվեց։ Ապստամբության 94 անդամներ կախաղան հանվեցին։ «Երիտասարդ Իտալիայի» բարձրացրած ապստամբությունները, չնայած նրա անդամների հերոսությանը, չէին ստանում ժողովրդական լայն մասսաների աջակցությունը և պարտություն էին կրում։ 1848 թվականի մարտին «Երիտասարդ Իտալիան» կազմալուծվեց և դադարեց այդ անվամբ գոյություն ունենալուց։


== Աղբյուրներ ==
«Молодая Италия» // Большая советская энциклопедия: (в 30 т.) / гл. ред. А. М. Прохоров.— 3-е изд. —М. : Советская энциклопедия, 1969—1978.
Հալք (Marvel Comics)

Անվան այլ կիրառումների համար տե՛ս՝ Հալք (այլ կիրառումներ)Հալք (անգլ.՝ Hulk, իրական անունը - Բրյուս Բեներ), Marvel Comics ընկերության կոմիքսների սուպերհերոս։ Նա ստեղծվել է գրող Ստեն Լիի ու նկարազարդող Ջեք Կյորբիի կողմից և առաջին անգամ հայտնվել է «The Incredible Hulk vol. 1, #1 » կոմիքսների գրքում (մայիս, 1962)։


== Հրատարակչության պատմություն ==


=== Դեբյուտ և առաջին սերիա ===
Առաջին անգամ Հալքը հայտնվել է The Incredible Hulk #1-ում (մայիս, 1962), որը ստեղծել են հեղինակ Ստեն Լին, նկարիչ-համահեղինակ Ջեք Կյորբին և Փոլ Ռեյմանը։ Այդ ժամանակ կոմիքսը արժեր 12 ցենտ։ Առաջին անգամ Հալքը եղել է ոչ թե կանաչ, այլ մոխրագույն։ Ստեն Գոլբերգը պնդեց, որ այդ ժամանակվա գունային տեխնոլոգիանները չէին կարողանում ցուցադրել մոխրագույն գույնը պարզ և այդ պատճառով թողարկման մեջ եղել են մոխրագույնի տարբեր երանգներ, ինչպես նաև կանաչ։ № 2 թողարկումից հետո (հուլիս, 1962), Գոլբերգը Հալքի մաշկը ներկեց կանաչ գույնի։ Կանաչ գույնը օգտագործվել է նաև հետագայում։ Բոլոր պատմությունները գրեց Լին, առաջին 5 թողարկումը նկարեց Կյորբին, իսկ վեցերորդը նկարեց և ներկեց Ստիվ Դիտկոն։ Կերպարը մասնակցեց «Fantastic Four» (Ֆանտաստիկ քառյակ) #12-ում (մարտ, 1963) և ամիսներ անց նա դարձավ Վրիժառուների մասնակից-հիմնադիր, հայտնվելով այդ սուպերհերոսային խմբի միայն առաջին երկու թողարկման սերիաններում (սեպտեմբեր և նոյեմբեր, 1963) և վերադառնալով, որպես հակառակորդ № 3 և 5 թողարկումներում (հունվար և մայիս, 1964)։ Դրանից հետո նա մասնակցեց The Amazing Spider-Man #14-ում (հուլիս, 1964)։


=== Tales to Astonish ===
Մեկ ու կես տարի անց, նրա սերիայի չեղարկելուղ հետո, Հալքը դարձավ «Tales to Astonish» (Հիացնող պատմություններ) -ի 60-րդ թողարկման մեջ հերոս 1964 թվականի հոկտեմբերում։ Նախորդ թողարկման մեջ նա եղել է Հսկայի՝ կոմիքսի աստղի հակառակորդը։ Այդ նոր պատմությունները սկզբում գրում էր Լին, իսկ նկարիչները եղել են Կյորբին և Ջորջ Ռուսոսը, հետագայում միայն Կյորբին։ № 68-84 (1965 թվականի հուլիս - 1966 հոկտեմբեր) նա պատրաստում էր կամ ամբողջ նկարը, կամ  էսքիզներ մյուս նկարիչների համար, որոնցից են Գիլ Քեյնը, որը հայտնի է Սքոտ Էդվարդս անունով (№ 76, 1966, փետրվար), Բիլ Էվերետը (№ 78-84 (ապրիլ - հոկտեմբեր, 1966)) և  Ջոն Բուսեմանը։ Մերի Սեվերինը ավարտեց Tales to Astonish-ում Հալքի վրա աշխատանքը, սկսելով № 102 (ապրիլ, 1968) -ի թողարկումից կոմիքսը անվանափոխվել էThe Incredible Hulk-ի և տևել է մինչև 1999 թվականի մարտը, երբ Marvel -ը չեղարկեց նրան, հետագայում սկզբից սկսեց սերիան № 1 թողարկումից։
Այդ պատմության սերիան ցուցադրեց կարդացողներին պարբերական ոճրագործների, ինչպիսիք են Զզվանքը, Առաջնորդը, մյուս գամմա-ճառագայթահարված էակներ և այլք։  № 77 թողարկման մեջ Հալքի կերպարը դարձավ բոլորին հայտնի։


== Հետաքրքիր փաստեր ==
Հայտնի ֆուտբոլիստ Ժիվանիլդո Վիեյրա դա Սոուզան (Հալք), իր կեղծանունը ստացել է հոր կողմից, որովհետև փոքր ժամանակ նմանակել է համանուն հերոսին։


== Արտաքին հղումներ ==
Marvel.com-ում
Հալք - հրեշը Archived 2015-02-25 at the Wayback Machine.
Վան Գոգեր

«Վան Գոգեր» (ռուս.՝ «Ван Гоги»), ռուսական դրամատիկական ֆիլմ՝ նկարահանված ռեժիսոր Սերգեյ Լիվնևի կողմից։ Գլխավոր դերերը կատարել են Ալեքսեյ Սերեբրյակովն ու Դանիել Օլբրիխսկին։
2018 թվականի հունիսին ֆիլմը մասնակցել է «Կինոտավր» կինոփառատոնի հիմնական մրցութային ծրագրին և ֆիլմի երաժշտական լուծման համար արժանացել է Միքայել Թարիվերդիևի անվան հատուկ դիպլոմի։ 2019 թվականի մարտին ֆիլմի դերասաններն ու ստեղծողներն ստացել են մի քանի «Նիկա» կինոմրցանակ 2018 թվականի արդյունքներով։ Ալեքսեյ Սերեբրյակովն արժանացել է մրցանակի «Տղամարդու լավագույն դերակատարում», Ելենա Կորնեևան՝ «Երկրորդ պլանի կնոջ լավագույն դերակատարման», կոմպոզիտորներ Լեոնիդ Դեսյատնիկովն ու Ալեքսեյ Սերգունինը՝ «Ֆիլմի լավագույն երաժշտության», իսկ ֆիլմի օպերատոր Յուրի Կլիմենկոն՝ «Լավագույն օպերատորական աշխատանքի» համար։
2019 թվականի մարտի 7-ին ֆիլմը վարձույթի է հանվել ռուսական կինոթատրոններում։


== Սյուժե ==
Երկար ժամանակ արտասահմանում գտնվելուց հետո միայնակ նկարիչ Մարկը վերադառնում է իր յոթանասունամյա հոր մոտ, որը հայտնի դիրիժոր է։ Տանը Մարկը բացահայտում է իր համար նոր երևույթներ, ստանում այն հարցերի պատասխանները, որոնք նրան հանգիստ չէին տվել իր ամբողջ կյանքում։


== Դերերում ==
Ալեքսեյ Սերեբրյակով – Մարկ
Դանիել Օլբրիխսկի – Նորին մեծություն (Վիկտոր Սամուիլովիչ)
Ելենա Կորնեևա – Իրինա
Պոլինա Ագուրեևա – Մաշա
Նատալյա Նեգոդա – Տանյա
Ալեքսանդր Սիրին – բժիշկ
Սվետլանա Նեմոլյաևա – Տոմա
Օլգա Օստրոումովա – Լյուդմիլա Վասիլևնա
Յոլա Սանկո – Վալենտինա Պրոկոֆևնա
Եվգենի Տկաչուկ – Նորին մեծությունը երիտասարդ տարիքում
Սավելի Կուդրյաշով – Մարկը մանկության տարիներին
Իգոր Պրոնին – Սևա
Ավանգարդ Լեոնտև – Վենիամին, Մաշայի հայրը
Սերգեյ Դրեյդեն – Մաշայի պապը
Աննա Կամենկովա – Մաշայի մայրը


== Քննադատություն ==
Ֆիլմն արժանացել է քննադատների դրական գնահատականներին։ Megacritic կայքում այն ունի 10 հնարավորից 8,2 միավոր՝ հիմնված 11 գրախոսությունների վրա։ Անդրեյ Պլախովը գրել է․ «Որքան երկար էր ձգվում այս ֆիլմը, այնքան մեծ հաճույքով էի ես այն դիտում։ Բոլորովին չէի սպասում Լիվնևից, որն ինձ թվում էր սառը, մտահայեցողական ռեժիսոր, այդպիսի բուռն «զգացմունքների հորդում»։


== Ծանոթագրություններ ==
Շիրվեյ

Շիրվեյ  (ռուս.՝ Шиврей), գետ Ռուսաստանում, հոսում Արխանգելսկի մարզում։ Գետի երկարությունը 37մ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Ռիչարդ Յարդումյան

Ոիչարդ Հայկի Յարդումյան (Յարդըմյան, էարդըմյան, ապրիլի 5, 1917, Ֆիլադելֆիա (ԱՄՆ) - օգոստոսի 15, 1985, Ֆիլադելֆիա), կոմպոզիտոր։ Փենսիլվանիայի Մերվիլ (1972) և Վիդեներ (1978) քոլեջների պատվավոր դոկտոր։


== Կենսագրություն ==
Մասնագիտացել է ինքնակրթությամբ։ Գրել է «Հայկական սյուիտ» (1937, չորս մասից, «Վերջաբանը»՝ 1954), «Պատարագ» (1967), «Աբրահամի պատմությունը» (1973)՝ երգչախմբի և նվագախմբի, Երկու խորալային պրելյուդ (1976)՝ նվագախմբի, «Նարեկ» (1983)՝ կոնտրալտոյի, տավիղի, գալարափողի, «Հրաշափառը» (1985)՝ երգեհոնի, երգչախմբի, նվագախմբի համար, նաև ջութակի, դաշնամուրի պիեսներ և այլն։ Յարդումյանի երկերին բնորոշ են միջնադարարյան ձայնակորդային համակարգերի, դոդեկաֆոնիայի, իմպրեսիոնիստական արտահայտչամիջոցները։


== Ծանոթագրություններ ==


== Արտաքին հղումներ ==
Ռիչարդ Յարդումյան
Գագարին. առաջինը տիեզերքում

«Գագարին. առաջինը տիեզերքում» (ռուս.՝ «Гагарин. Первый в космосе»), 2013 թվականի արտադրության ռուսական ֆիլմ, որի ռեժիսորն է Պավել Պարխոմենկոն։ Ֆիլմի պրեմիերան կայացել է մոսկովյան կինոթատրոնում 2013 թվականի ապրիլի 12-ին։ Այնուհետև ֆիլմը ցուցադրվել է Վիեննայում՝ ՄԱԿ-ի տիեզերական ծրագրերի ղեկավարման կայանում։


== Սյուժե ==
Կինոնկարը նվիրված է տիեզերագնաց Յուրի Գագարինին։ Այն պատմում է նրա մանկության, թռիչքին պատրաստվելու և տիեզերագնացների հակամարտությունների մասին։ Ցուցադրված են նաև Յուրիի հարաբերությունները կնոջ և Սերգեյ Կոլորլյովի հետ։ Ֆիլմի հիմքում ընկած է իր թռիչքը, որից առաջ և որի ընթացքում նա հիշում է իր կյանքի կարևոր իրադարձությունները և դրվագներ։


== Դերերում ==

Յարոսլավ Ժալնին - Յուրի Գագարին
Միխայիլ Ֆիլիպով - Սերգեյ Կորոլյով
Օլգա Իվանովա - Վալենտինա Իվանովա
Վադիմ Միչման - Գերման Տիտով
Վլադիմիր Ստեկլով - Նիկոլայ Կամանին
Վիկտոր Պրոսկուրին - Յուրիի հայրը
Նադեժդա Մարկինա - Յուրիի մայրը
Դանիիլ Վորոբյով - Գրիգորի Նելյուբով
Ինգա Ստրելկովա-Օբոլդինա - Ադիլյա Կոտովսկայա
Սերգեյ Տեզով - Կոլոնել Կարպով
Անատոլի Օտրադնով - Անդրիան Նիկոլաև
Վլադիմիր Չուպրիկով - Նիկիտա Խրուշչով
Սերգեյ Լակտյունկին - Վալերի Բիկովսկի
Անատոլի Գուշչին - Ալեքսեյ Լեոնով
Դմիտրի Տիխոնով - Կոնստանտին Ֆեոկտիստով
Սերգեյ Կալաշնիկով - Պավել Պոպովիչ
Անզոր Կամարիդինով - Մարս Ռաֆիկով
Սերգեյ Կագակով - Օլեգ Իվանովսկի
Նինա Եսինա - Զոյա
Օլգա Յակովցևա - Տանյա
Դանիլա Բուկրին - Բորիսկա
Վադիմ Գոլիշնիկով - Բորիս ռաուշենբախ


== Ծանոթագրություններ ==


== Արտաքին հղումներ ==
«Գագարին. Առաջինը տիեզերքում» ֆիլմը ԿինոՊոիսկ կայքում 
«Գագարին. Առաջինը տիեզերքում» ֆիլմը Internet Movie Database կայքում 
Вместо героя страны - супергерой без страны. К премьере «Гагарин. Первый в космосе», Виктор Мараховский
На российские экраны выходит новый отечественный фильм «Гагарин. Первый в космосе» // Первый канал.
«Гагарин. Первый в космосе» - кино о титанах // Вести.ру
Легенда № 1. В прокат выходит «Гагарин. Первый в космосе» - национальный фильм о первом космонавте // Газета.ру, 2013-06-06
«Гагарин. Первый в космосе» - фильм о настоящем человеке // RT, 05 июня 2013
Կապար (բույս)

Կորաք (Capparis spinosa), կապարազգիների ընտանիքին պատկանող բույս։ Բազմամյա թուփ է (հազվադեպ՝ ծառ)։ Կարող է ունենալ փշեր։ Հայտնի է Կորաքի 250-300 տեսակ, որոնք աճում են հիմնականում արևադարձային և մերձարևադարձային գոտիների չորային շրջաններում։ Ծննդավայը միջերկրածովյան տարածաշրջանն է։ Աճում է Հայաստանում, Եվրոպայում, Հյուսիսային Աֆրիկայում, Հյուսիսային Ամերիկայում, Հնդկաստանում, Միջին Ասիայում։ Կորաք են կոչում նաև այս բույսի չծաղկած կոկոնները։ Օգտագործվում է կերակրի մեջ, ունի բուժիչ–ամրապնդող հատկություններ։


== Բույսի նկարագրությունը ==
Բույսն ունի շատ ճյուղեր, ձվաձև կամ կլոր մսալի, փայլուն տերևներ։ Ծաղիկները խոշոր են, սպիտակ կամ սպիտակավարդագույն, բազմաթիվ առէջներով։ Պտուղն իրենից ներկայացնում է կարմրավուն պտղամսով պատիճավոր հատապտուղ։


== Մշակումը ==
Կապարի մշակմամբ զբաղվում են Արևմտյան և Հարավային Եվրոպայում, Ֆիլիպիններում, Հյուսիսային Աֆրիկայում (Մարոկկո), Հյուսիսային Ամերիկայում։ Նախկին Խորհրդային Միությունում արդյունաբերվում էր վայրի կապարը (Դաղստանում)։ Հարավային Եվրոպայում var. genuina (առանց փշերի) տեսակները տալիս են 0.5 - 3.0 կգ պտուղ մեկ բույսից։


== Կերակրատեսակ ==
Հիմնականում օգտագործվում են առանց փշերի տեսակները։ Կոկոնները, պտուղները և ընձյուղները թթու են դնում քացախով և աղով և օգտագործում որպես համեմունք տարբեր ճաշատեսակների հետ։ Հասունացած պտուղներն ուտում են նաև հում վիճակում։


== Դեղամիջոց ==
Ըստ Մխիթար Հերացու՝ հայ միջնադարյան բժշկության մեջ կապարի արմատների կեղևն օգտագործում էին ստամոքսի և լյարդի հիվանդությունների ժամանակ։ Հունական ժողովրդական բժշկության մեջ կապարի արմատներից և մատաղ ճյուղերից պատրաստված թուրմն օգտագործում են իբրև դեղամիջոց ռևմատիզմի դեմ։ Դաղստանում արմատների թարմ կեղևը դնում են թարախոտ վերքերի վրա, փոշիացրած վիճակում օգտագործում են ռևմատիզմի դեմ։ Կապարի մզվածքը մտնում էր լյարդի բուժման համար նախատեսված ԼԻՎ-52 դեղամիջոցի բաղադրության մեջ։


== Կապարն Աստվածաշնչում ==
Հին կտակարանի Ժողովողի գրքում կապարն հիշատակվում է որպես ցանկության խորհրդանիշ՝

Եւ ՚ի բարձունս հայեսցին, և ապշութիւն ՚ի ճանապարհին. և ծաղկեսցի՛ նշին, և թանձրասցի՛ մարախն, և տարածեսցի՛ կապարն. զի գնա՛ց մարդ ՚ի տուն իւր յաւիտենից, և շո՛ւրջ եղեն կոծօղք ՚ի հրապարակս։ (Գրաբար, Ժողովող 12-5)

Պիտի ծաղկի նշենին, ու մորեխը պիտի բազմանայ, կապարը պիտի տարածուի, որովհետև մարդը գնաց իր յաւիտենական տունը. հրապարակներում պիտի բոլորուեն նրա շուրջը լացուկոծ անողները։ (Արևելահայերեն, Ժողովող 12-5)
Ժողովողի «կապարը պիտի տարածվի» արտահայտությունը խորհրդանշում է ծերության անկարությունը, հանգուցյալի մոտ ցանկությունների բացակայությունը՝ կապարի ախորժելի սերմերն ու պտուղներն այլևս չեն կարող գրավել նրան, գրգռել նրա ախորժակը։


== Ծանոթագրություններ ==
Բարսելոնա Բ

Բարսելոնա Բ ֆուտբոլային ակումբ (իսպ.՝  և կատ.՝ Fútbol Club Barcelona Atlètic, 1970—1991 և 2008—2010 ժամանակահատվածում՝ Բարսելոնա Ատլետիկ (իսպ.՝  և կատ.՝ Fútbol Club Barcelona Atlètic), իսպանական ֆուտբոլային ակումբ, Բարսելոնա քաղաքից։ Ակումբը հիմնադրվել է 1970 թվականին։ Թիմը հանդիսանում է Բարսելոնա ակումբի ռեզերվային թիմը։


== Պատմություն ==
1918 թվականին Ժոան Գամպերի գլխավորած խորհրդի քարտուղար Ժոան Ռագեն սկսեց ստեղծել երիտասարդական թիմեր։ Ձևավորվեց 4 խումբ, որի զարգացման պատասխանատվությունն իր վրա վերցրեց հունգարացի Յեսա Պոսոնին։ 1920 - ական թվականների Բարսելոնայի ուժեղ թիմում գրեթե բոլորը կատալոնացի էին, ովքեր անցել էին ակումբի դպրոցը։ Այդ պահին կատալոնացիները շուրջ 1000 ֆուտբոլիստ ունեին տարբեր տարիքային խմբերում։
Խոսեպ Սեգերը դարձավ Բարսա Ատլետիկի առաջին մարզիչը։ Այն մինչ 1974 թվականը հանդես էր գալիս 3 - րդ Դիվիզիոնում, սակայն դրանից հետո Բարսա Ատլետիկը սկսեց խախալ մեկ Սեկունդա Ա - ում, մեկ Սեկունդա Բ - ում։ Այդ ընթացքում Բարսելոնայի երիտասարդական թիմերը մեկը մյուսի հետևից տիտղոսներ էին նվաճում, իսկ երբ 1979 թվականին հիմնադրվեց Լա Մասիան, նոր շունչ հաղորդվեց երիտասարդական թիմերին։ 1980 թվականին Լա Մասիայի տնօրեն նշանակվեց Օրիոլ Տորտը, ով շուրջ 20 տարի շարունակ մեծ հաջողությամբ գլխավորեց այն։
Բարսելոնայի 3 - րդ թիմը, որը սիրողական էր, ստեղծվել էր 1967 թվականին և միշտ խաղում էր Բարսա Ատլետիկից 1 Դիվիզիոն ցածր։ 1993 - ին այն անվանափոխվեց Բարսա Ց-ի, իսկ 2007 - ին դադարեցրեց իր գործունեությունը, երբ Բարսա Ատլետիկն իջավ 3-րդ Դիվիզիոն։
1991 թվականին հաստատված նոր կանոնների համաձայն Բարսա Ատլետիկը անվանափոխվեց Բարսելոնա Բ-ի։ Թիմն այդ անունը կրեց մինչ 2008 թվականը, երբ եկավ Խոսեպ Գվարդիոլան ու նրանց բարձրացրեց Սեկունդա Բ։ Եվ նրանք կրկին հայտնի դարձան որպես Բարսա Ատլետիկ։ Սակայն 2010 թվականին Բարսա Ատլետիկը տեղափոխվեց Սեկունդա ու կրկին կոչվեց Բարսա Բ։


== Ծանոթագրություններ ==
Կետե Կոլվիցի թանգարան

Կետե Կոլվիցի թանգարան (գերմաներեն՝ Käthe Kollwitz Museum), գերմանացի նշանավոր նկարչուհի Կետե Կոլվիցի (1867–1945) աշխատանքների ամենամեծ հավաքածուներից մեկն ունեցող մշակութային օջախ Բեռլինում, որի Պրենցլաուեր Բերգ շրջանում նկարչուհին ապրել ու աշխատել է ավելի քան հիսուն տարի։
Թանգարանը բացվել է  1986 թվականին։ Նրա ակունքներում կանգնած է արվեստի գործերի հավաքորդ Հանս Պելս-Լոյսդենը (վախճանվել է 1993 թվականին), ով Կոլվիցի գործերից սկսել է ժողովել սկսած 1950 թվականից և դրանցով 1965-ին կազմակերպել է նրա աշխատանքների իր առաջին ցուցահանդեսը։ Նա թանգարանին է նվիրել 95 տպագիր գրաֆիկական աշխատանք, 40 մատիտանկար և 10 բնօրինակ պլակատ։
Թանգարանի հավաքածուում ներկայումս կա 200-ից ավելի աշխատանք՝ ներառյալ գրավյուրներ, մատիտանկարներ, պլակատներ, քանդակներ, փայտափորագրություններ։ Հիշատակության արժանի գործերից են հատկապես վիմագրական Brot!-ը (1924), ինքնադիմանկարը, փայտափորագրական Krieg շարքը (1922/23), մահվան թեմայով աշխատանքները, ի հիշատակ Կարլ Լիբկնեխտի արած քսիլոգրաֆիան (1919/1920): Վերևի հարկում տեղադրված է Կոլվիցի 2,1-մետր բարձրությամբ արձանը (քանդակագործ՝ Գուստավ Զայտց)։ 
Թանգարանը, որտեղ տարեկան երկու անգամ հատուկ ցուցահանդեսներ են կազմակերպվում, գտնվում է Ֆազանեշտրասե փողոցի վրա, 1871 թվականին կառուցված և 1897-ին ուշ կլասիցիստական ոճով վերակառուցված մի վիլլայում։ Կառույցը Երկրորդ համաշխարհային պատերազմի տարիներին մասամբ խարխլվել է և մինչև 1980 թվականը վերակառուցվել (թեև՝ ոչ ամբողջովին)։ Ներկայումս այն, այսպես կոչված Wintergartenensemble-ի՝ Ձմեռային այգու համալիրի մաս է կազմում՝ մերձակայքում գտնվող բեռլինյան գրական տան (Literaturhaus Berlin), Wintergarten սրճարանի, Գրիզեբախ վիլլայի (Villa Grisebach) հետ մեկտեղ


== Ծանոթագրություններ ==


== Գրականություն ==
John Lochner-Griffith: Fasanenstraße 24 - das künftige Käthe-Kollwitz-Museum. In: Deutsche Bank AG (Hrsg.): Stadtvilla Grisebach und Käthe-Kollwitz-Museum, 2005.


== Արտաքին հղումներ ==
Home page in English
Փետրվարի 29

Փետրվար 29 վաթսուներորդ օրն է նահանջ տարում, 306 օր է մնում մինչև տարվա վերջ։ Այս օրն չորս տարին մեկ է տեղի ունենում։


== Դեպքեր ==
1288 - Շոտլանդիան հայտարարում է, այս օրվա ընթացքում կանայք կարող են տղամարդկանց առաջարկություն անել։
1504 - Քրիստափոր Կոլումբոսը օգտագործում է լուսնի խավարումը վախեցնելու համար թշնամաբար տրամադրված Ճամայկայի հնդկացիներին։
1956 - Պակիստանը հանրապետություն հռչակվեց։


== Ծնունդներ ==
1792 - Ջոակինո Ռոսինի, իտալացի կոմպոզիտոր՝ «Սևիլյան սափրիչ» օպերայի հեղինակը։
1860 - Հերման Հոլերիթ, IBM- ընկերության հիմնադիրներից մեկը (վ. 1929)
1886 - Միքայել Թումանյան,հայ խորհրդային բուսաբույծ, գիտության վաստակավոր գործիչ
1892 - Հրանտ Հրահան, հայ գրող, արձակագիր
1928 - Թորոս Թորանյան, սիրիահայ գրող, հրապարակախոս
1936 - Գրիգոր Կիրակոսյան, հայ անվանի տնտեսագետ
1976 - Արթուր Ջանիբեկյան, հայ պրոդյուսեր


== Մահեր ==
1976 - Ռաֆայել Նանուշյան, հայ գծանկարիչ


== Տոներ ==


== Ծանոթագրություններ ==
Պուդիվեռե (գյուղ, Վեյկե-Մաառյա շրջան)

Անվան այլ կիրառումների համար տե՛ս՝ ՊուդիվեռեՊուդիվեռե (էստ․՝ Pudivere), գյուղ Էստոնիայի Լյաենե-Վիրումաա նահանգի Վեյկե-Մաառյա շրջանում։
2011 թվականի տվյալներով գյուղում բնակվում էր 35 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Ալինա Մարտիրոսյան

Ալինա Մարտիրոսյան (1979, Երևան, Հայկական ԽՍՀ, ԽՍՀՄ), հայ դերասանուհի։


== Կենսագրություն և գործունեություն ==
Ալինա Մարտիրոսյանը ծնվել է 1979 թվականի մայիսի 6-ին՝ Երևանում։
Ավարտել է Երևանի պարարվեստի պետական ուսումնարանը։ 17 տարեկանում ամուսնացել է, 19-ում կորցրել ամուսնուն, ապա մայր դարձել։ 1996-2001 թթ սովորել է Երևանի Խ. Աբովյանի անվան պետական մանկավարժական համալսարանի հոգեբանության ֆակուլտետում։ 1996 թ. մասնակցել է «Միսս Հայաստան» գեղեցկության մրցույթին, որից հետո զբաղվել է մոդելային գործունեությամբ։ Բալետի արտիստ Նարեկ Մարտիրոսյանի քույրն է։
2016 թվականին ամուսնացել է Կարեն Արայանի հետ։
Համագործակցել է «Շարմ» ընկերության հետ։
Նկարահանվել է «Պահանջվում է միլիոնատեր» (2010 թ.) գեղարվեստական ֆիլմում։
Համագործակցել է մի շարք գովազդային գործակալությունների հետ։
Նկարահանվել է «Անուրջներ» (2011 թ.), «Եղբայրներ» (2012 թ.), «Մամա» (2013 թ.) և այլ հեռուստասերիալներում, «Տնփեսա» (2014 թ.) հեռուստանախագծում ։2015 թ. նկարահանվել է, «Լույսի պահապանը» և «Երանի» սերիալներում։ 2016 թ. նկարահանվել է «Քարե Դարդ» սիթքոմում:Իսկ այժմ նկարահանվում է «Խաբկանք» սերիալում։


== Ծանոթագրություններ ==
Կուլիկովո (այլ կիրառումներ)

Կուլիկովո, կարող է վերաբերել՝


== Ուկրաինայի բնակավայրեր ==
Կուլիկովո - գյուղ, Ուկրաինայի Դոնեցկի մարզի Նովոազովսկի շրջանում
Կուլիկովո - գյուղ, Ուկրաինայի Պոլտավայի մարզի Պոլտավայի շրջանում


== Ռուսաստանի բնակավայրեր ==
Կուլիկովո - գյուղ Ռուսաստանի Արխանգելսկի մարզի Կրսնոբորսկի շրջանի կազմում։
Կուլիկովո - գյուղ Ռուսաստանի Լիպեցկի մարզի Ուսմանսկի շրջանի կազմում։
Կուլիկովո - գյուղ Ռուսաստանի Կարելիայի հանրապետության Լախդենպոխսկի շրջանի կազմում։
Կուլիկովո - գյուղ Ռուսաստանի Մորդովիա հանրապետության Տենգուշևսկի շրջանի կազմում։
Ալեքսանդրիտ

Ալեքսանդրիտ (Ալեքսանդր 2-րդ ցարի անունով), միներալ։ Քրիզոբերիլի հազվագյուտ տարբերակ։


== Քիմիական կազմ ==
Պարունակում է BeO-19,8% , Al2O3 - 80,2%: Քրոմի (Cr2O4 - 0,4%) խառնուրդը ալեքսանդրիտին տալիս է գորշավուն կանաչ գունավորում։


== Հատկություններ ==
Արհեստական լույսի տակ ունի բալի կարմիր երանգ։ Համակարգը օրթոռոմբային է։ Կարծրությունը՝ 8,5, խտությունը՝ 3700 կգ/մ3։ Հայտնի են ԽՍՀՄ–ում Ուրալի, իսկ արտասահմանում՝ Բրազիլիայի, Ցեյլոնի հանքավայրերը։


== Կիրառում ==
Օգտագործվում է որպես թանկարժեք քար։


== Գրականություն ==
Самсонов Я. П., Туринге А.П. Самоцветы СССР. — М.: «Недра», 1984. — 336 с. с.
Козлов, Юрий Сергеевич Александрит. — М.: «Наука», 2003. — 74 с. с. — ISBN 5-02-002718-2
Стоун, Джаспер Всё о драгоценных камнях. — СПб.: «Кристалл», 2006. — 176 с. с. — ISBN 5-306-00346-X
Винник Д.А., Попов П.А., Арчугов С.А., Михайлов Г.Г. Теплопроводность легированных хромом монокристаллов александрита // Докл. РАН, 2009. Т. 428. № 4. С. 469-470.
Տիմսկ

Տիմսկ (ռուս.՝ Тымск), գյուղ Ռուսաստանի Տոմսկի մարզի Կարգասոկսկի շրջանի կազմում։
Բնակչությունը 2012 թվականին գրանցված տվյալներով կազմում էր 278 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Պիլցամաա (այլ կիրառումներ)

Պիլցամաա, կարող է վերաբերել՝ 

Պիլցամաա (քաղաք, Էստոնիա) - քաղաք Էստոնիայում
Պիլցամաա - գետ Էստոնիայում
Արջաթիթեռներ

Արջաթիթեռներ (լատ.՝ Arctiidae), թեփուկաթևավորների կարգի ընտանիք։ Հայտնի է 1000, Հայաստանում՝ 44 տեսակ։ Ունեն շատ վառ և խայտաբղետ գունավորում, աչքի են ընկնում արջաթիթեռ Հերա, խավարային արջաթիթեռ, գորշ արջաթիթեռ, կարմրակետիկ արջաթիթեռ և այլ տեսակներ։


== Արտաքին կառուցվածք ==
Թևերի բացվածքը 30-80 մմ է. հանգստի վիճակում ծալում են տանիքաձև։ Մսալի թրթուրները ծածկված են բազմաթիվ մազիկներով (այստեղից՝ անվանումը)։ Շատերի կնճիթը հետզարգացած է։


== Սննդառություն ==
Բազմակեր են, սնվում են հիմնականում խոտաբույսերի տերևներով։


== Բազմացում և զարգացում ==
Հարսնյակավորվում են մետաքսե բոժոժում, հողում, հողի վրա, չորացած տերևների տակ։ Ձմեռում է հիմնականում թրթուրը, հազվադեպ՝ հարսնյակը կամ ձուն։


== Տնտեսական նշանակություն ==
Հյուսիսային Ամերիկայից ներմուծված ամերիկյան սպիտակ թիթեռը (Hyphantria cunea) մեծ վնաս է հասցնում նախալեռնային շրջաններին։ Սակայն մեծ մասամբ արջաթիթեռներն իրենց գեղեցկությամբ զարդարում են դաշտերը, մարգագետինները, անտառները և մարդկանց գեղագիտական հաճույք պատճառում։
Յարոսլավիչի (գյուղ, Պոդորոժսկի շրջան)

Յարոսլավիչի (ռուս.՝ Ярославичи, ֆիններեն՝ Viľhal), գյուղ Ռուսաստանի Լենինգրադի մարզի Պոդորոժսկի շրջանի կազմում։
Բնակչությունը 2007 թվականին գրանցված տվյալներով կազմում էր 253 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ասպետություն

Ասպետություն, զինվորական դաս միջնադարյան Եվրոպայում՝ կազմված միջին և մանր ֆեոդալներից։ Ասպետները, որպես սենիորի (խոշոր ազնվականի) վասալներ, նրա բանակում զինվորական ծառայության դիմաց վարձատրվում էին հողով։ Ասպետությունը լայն տարածում է գտել XI-XIV դարերում։ Ասպետների եկամտի աղբյուրը գյուղացիության շահագործումը և պատերազմական ավարն էր։ Ասպետները թագավորական ռազմական ուժ էին և միավորվում էին հատուկ օրդենների մեջ, որոնք հետագայում ասպետության, որպես հողատիրական դասի վերացվելուց հետո, պահպանվեցին արքունի բանակներում։ Բացի արքունական ասպետական օրդեններից XI-XII դարերում ստեղծվել էին երեք օրդեններ, որոնց նպատակն էր ուղեկցել և օգնել խաչակիրներին, պաշտպանել և ուժեղացնել Մերձավոր Արևելքում առաջացած ֆրանկական պետությունները։ Այդ օրդեններն էին՝ Հիվանդախնամ կամ Հյուրընկալների (1113), Տաճարականների (1119) և գերմանական Տևտոնյան (1118), որոնք հիմնադրվել էին Երուսաղեմում և գտնվում էին պապականության հովանավորության ներքո։ Ասպետները Մերձավոր Արևելք եկան Խաչակրաց առաջին արշավանքի ժամանակ։ Նրանք հաստատվեցին նաև Կիլիկիաում և տեղի հայ մեծ իշխաններից ու թագավորներից ստանալով հողային նվիրատվություններ՝ դարձան նրանց վասալները։ Օրդենները պարտավոր էին ռազմական օգնություն ցույց տալ հայերին։ Նվիրատվությունները պայմանական բնույթ ունեին և ետ էին խլվում վասալների անհավատարմության դեպքում։ Ասպետական օրդենների (Հյուրընկալների, Տաճարականների, Տևտոնյան) տիրույթներր Կիլիկիայում հիշատակվում են XII դարի առաջին կեսից։ Տևտոնյան օրդենը նվաճողական քաղաքականություն էր վարում սլավոնական ժողովուրդների նկատմամբ Արևելյան Եվրոպայում։ Սակայն ռուսական հողերը գրավելու նրա փորձը վճռական հակահարված ստացավ. 1242 թվականին Նովգորոդի իշխան Ալեքսանդր Նևսկին Չուդ լճի ճակատամարտում ջախջախեց գերմանական ասպետներին։ Ֆեոդալական հարաբերությունների քայքայման, ինչպես և հրազենի երևան գալու հետևանքով ասպետությունը կորցնում է իր դերը և զրկվում երբեմնի հզորությունից։ Քայքայվող ասպետության որոշ մասը համալրում է մանր ազնվականության շարքերը։ Ասպետները հետևում էին պատվի վարքականոնի (ֆր.՝ chevalerie, անգլ.՝ chivalry, «ասպետականություն»), որի իդեալականացված պատկերը զարգացվել է միջնադարյան եվրոպական գրականության մեջ։ Պատվի ու պարտականության մասին ըմբռնումը հատկանշական էր ասպետության համար։ Այստեղից էլ փոխաբերական իմաստով «ասպետ» նշանակում է անձնուրաց և առաքինի, աշխատանքում բոլորանվեր անձնավորություն։
1952-53 NBA մրցաշրջան

1952-53 NBA մրցաշրջան. NBA-ի 7-րդ մրցաշրջանն է։ Մրցաշարը ավարտվեց Միննեապոլիս Լայքերսի հաղթանակով ընդդեմ Նյու Յորք Նիքսի։
Այս մրցաշրջանում, երբ որակազրկվել էր Միննեապոլիս Լայքերսը, թիմերի քանակը նվազեց և հասավ 8-ի։ Դիվիզիոնների քանակը դարձավ 2։


== Արտաքին հղումներ ==
1952-53 NBA Season Summary Archived 2012-11-08 at the Wayback Machine.
(3004) Կնուդ

(3004) Կնուդ (անգլ.՝ Knud), աստերոիդ աստերոիդների հիմնական գոտում։ Հայտնաբերվել է 1976 թվականի փետրվարի 27-ին Ռիչարդ Վեստի կողմից Լա Սիլյայում։
Միջին հեռավորությունը Արեգակից կազմում է 2,593416 ա. մ., առավելագույնը մոտենում է 1,9077 ա. մ. հեռավորության վրա և հեռանում 3,2791 ա. մ.։ Արեգակի շուրջ մեկ ամբողջական պտույտ է կատարում 1525,48 երկրային օրվա ընթացքում, իր ուղեծրով շարժվելով միջինում 0,235991 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 30,1° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3004) Կնուդ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Կլյուչյովկա (գյուղ, Ալնաշսկի շրջան)

Անվան այլ կիրառումների համար տե՛ս՝ ԿլյուչյովկաԿլյուչյովկա (ռուս.՝ Ключёвка), գյուղ Ռուսաստանի Ուդմուրթական հանրապետության Ալնաշսկի շրջանի կազմում։
Բնակչությունը 2008 թվականին գրանցված տվյալներով կազմում էր 2 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մորժևկա

Մորժևկա  (ռուս.՝ Моржевка), գետ Ռուսաստանում, հոսում է Արխանգելսկի մարզում։ Գետաբերանը տեղակայված է Հյուսիսային Դվինա գետի ափին՝ 301 կմ հեռավորության վրա։ Գետի երկարությունը 54 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության
Ջրային օբյեկտի, պետական ջրային գրանցման կոդը -  03020300412103000033188
Հիդրոլոգիական ուսումնասիրությունների կոդը - 103003318
Ավազանի կոդը - 03.02.03.004
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Կաղնուտ (լեռ)

Կաղնուտ, Բունդուկ, լեռ Հայաստանի Լոռու մարզում, Բազումի լեռնաշղթայի արևելյան ծայրամասում։ Բարձրությունը մոտ 2450 մետր։ Հյուսիս-արևելյան լանջերը անտառապատ են։


== Ծանոթագրություններ ==
Արգելված սեր (հեռուստասերիալ, 2008)

Արգելված սեր (թուրքերեն՝ Aşk-ı Memnu - Աշկը Մեմնու), թուրքական հեռուստասերիալ՝ ստեղծված Եժե Յորենչի և Մելեկ Գենչողլույի կողմից, և սկսել է հեռարձակվել 2008 թվականից։
Հեռուստասերիալի գլխավոր հերոսներն են՝ Բեհլիուլ Հազնեդարը, Բիհտեր Յորեողլու Զիյագիլը, Ֆիդեվս Յորեողլուն, Ադնան Զիյագիլը, Դենիզ դը Կուրտոն և Նիհալ Զիյագիլը։